Drie sterf toe vragmotor op hulle valFoto: SAPD, Facebook Lt.kol. Moatshe Ngoepe, woordvoerder van die polisie, het gesê die voorval het omstreeks 17:00 in die Tshilwavhusiku-gebied buite Thohoyandou gebeur. “Die drie mans het glo sand uitgegrawe en op die vragmotor gelaai by ŉ plaaslike rivier bekend as die Sandrivier. Die vragmotor het glo omgeval en bo-op die mans te lande gekom. Hulle is op slag dood,” het Ngoepe gesê. Die mans was onderskeidelik 19, 21 en 25 jaar oud. Ngoepe kon nie onmiddellik ŉ aanduiding gee wat veroorsaak het dat die vragmotor omgeval het en of dit op ongelyke grond geparkeer was nie. “Die oorsaak van die ongeluk vorm deel van die ondersoek. In dié stadium kan ons nie daaroor bespiegel nie,” het hy gesê.